| **Dmitrijus Medvedevas** |
| --- |
| Rusijos prezidentas |
|  |
| D.Medvedevas 2022 m. |
| Gimė | 1965 m. rugsėjo 14 d. (57 metai)Leningradas, Rusijos TFSR, SSRS |
| Sutuoktinis (-ė) | Svetlana Medvedeva |
| Vaikai | Ilja Medvedevas |
| Religija | Rusijos stačiatikių bažnyčia |
| Rusijos prezidentas |
| Kelintas | trečiasis |
| Ėjo pareigas | 2008 m. gegužės 8 d. – 2012 m. gegužės 7 d. |
| Ankstesnis | Vladimiras Putinas |
| Vėlesnis | Vladimiras Putinas |
|  |
| Partija | „Vieningoji Rusija" |
|  |
|  **Vikiteka** | Dmitrijus Medvedevas |
| Parašas |
|  |

 *Kitos reikšmės – Dmitrijus Medvedevas (reikšmės).*
**Dmitrijus Anatoljevičius Medvedevas** (rus. *Дмитрий Анатольевич Медведев*; g. 1965 m. rugsėjo 14 d. Leningrade) – Rusijos teisininkas ir politikas, šalies premjeras (2012–2020). Nuo 2008 m. gegužės 7 d. iki 2012 m. gegužės 7 d. ėjo prezidento pareigas. 2020 m. sausio 16 d. buvo paskirtas šalies saugumo tarybos vadovu.

Biografija
----------

Dmitrijus Medvedevas
Dmitrijus Medvedevas (kairėje) 2009 m. Londone susitinka su JAV prezidentu Baraku Obama
1987 m. baigė teisę Leningrado valstybinio universiteto Teisės fakultete (specializaciją baigė Civilinės teisės katedroje), o 1990 m. – ir to paties universiteto aspirantūrą, apgynė teisės kandidato disertaciją tema „Valstybinės įmonės civilinio teisinio subjektiškumo realizavimo problemos" (rus. *Проблемы реализации гражданской правосубъектности государственного предприятия*), tapo teisės mokslų kandidatu. Nuo 1988 metų (1988–1990 m. aspirantinės praktikos metu) tame pačiame universitete dėstė civilinę bei romėnų teisę. Vienas iš daugelį kartų perleisto 3 tomų civilinės teisės vadovėlio (*Гражданское право*), kurio redaktoriai – А. P. Sergejevas ir J. K. Tolstojus, bendraautoris, 4 skyrių autorius (valstybinės ir municipalinės įmonės, kreditinės bei atsiskaitymų prievolės, transporto teisė, alimentinės prievolės). Dėstytojauti liovėsi 1999 m. persikėlęs gyventi į Maskvą.

1990–1995 m. – Leningrado miesto tarybos pirmininko Anatolijaus Sobčiako patarėjas, Sankt Peterburgo merijos išorinių ryšių komiteto ekspertas. 1999 m. paskirtas Rusijos Federacijos Vyriausybės aparato viršininko pavaduotoju. 1999 m. gruodį tapo Rusijos Federacijos Prezidento administracijos vadovo pavaduotoju, 2000 m. – pirmuoju pavaduotoju, o 2003 m. spalį – administracijos vadovu.

2000–2001 m. Gazprom direktorių tarybos pirmininkas, nuo 2001 m. – pirmininko pavaduotojas, nuo 2002 m. birželio – vėl pirmininkas.

2005 m. lapkričio 14 d. paskirtas Rusijos Federacijos Vyriausybės pirmininko pavaduotoju.

2007 m. gruodžio 10 d. iškeltas kandidatu į Rusijos Federacijos Prezidentus nuo keturių partijų – „Vieningoji Rusija", „Teisingoji Rusija", Agrarinės partijos ir Pilietinio teisingumo partijos ir gavo Prezidento Vladimiro Putino palaikymą.

Prezidentavimas
---------------

2008 m. vasario 22 d. Vladimiras Putinas Medvedevą kaip savo įpėdinį pristatė NVS šalių vadovams.

2008 m. kovo 2 d. Medvedevas laimėjo Rusijos Prezidento rinkimus surinkęs apie 70 % balsų (antrą vietą užėmęs Genadijus Ziuganovas surinko apie 18 %, Vladimiras Žirinovskis – apie 9 %). Paaiškėjus preliminariems rinkimų rezultatams, Medvedevas pažadėjo glaudžiai bendradarbiauti su Putinu, kaip būsimu Vyriausybės pirmininku.

Nuo 2008 m. gegužės 7 d. iki 2012 m. gegužės 7 d. ėjo Rusijos prezidento pareigas. Tą pačią dieną buvusį Rusijos prezidentą V. Putiną paskyrė Rusijos ministru pirmininku.

Publikacijos
------------

1991 m. buvo išleistas pirmasis Rusijos civilinės teisės leidimas, kurio bendraautoris buvo ir D. Medvedevas. Jis taip pat yra išleidęs daug knygų universitetams Rusijos teisės, socialinės politikos ir ekonomikos temomis.

2008 m. spalio mėnesį prezidentas internete prezidentūros svetainėje įkūrė savo kanalą ir pradėjo rengti vaizdo pranešimus. Nuo 2009 m. balandžio 21 d. visi kanalo komentarai buvo pradėti skelbti LiveJournal specialiai tam skirtoje skiltyje.

2009 m. balandžio 13 d. prezidentas davė išsamų interviu Rusijos dienraščiui *Novaya Gazeta* – tai buvo pirmasis Medvedevo interviu jo prezidentavimo laikotarpiu Rusijos žiniasklaidoje.

Nuorodos
--------

* Rusijos prezidento svetainė;
* 2008 m. rinkimų į Rusijos prezidentus D. Medvedevo svetainė;
* Prezidento video kanalas internete Archyvuota kopija 2009-08-30 iš Wayback Machine projekto..

Šaltiniai
---------

1. ↑  Подписан Указ о Заместителе Председателя Совета Безопасности Российской Федерации
2. ↑
3. ↑  Putinas pristatė įpėdinį kolegoms – NVS prezidentams
4. ↑   Archyvuota kopija 2008-03-05 iš Wayback Machine projekto.

  



| Politinis postas |
| --- |
| Prieš tai:**Vladimiras Putinas** | **Rusijos Federacijos Ministras pirmininkas**2012-2020 m.  | Po to:**Michailas Mišustinas** |
| Prieš tai:**Vladimiras Putinas** | **Rusijos Federacijos prezidentas**2008 – 2012 m.  | Po to:**Vladimiras Putinas** |
| Prieš tai:**Aleksandras Vološinas** | **Rusijos Federacijos prezidento administracijos vadovas**2003 – 2005 m. | Po to:**Sergejus Sobianinas** |

|  |  |  |  |  |
| --- | --- | --- | --- | --- |
| 

| Ž • A • RRusija Rusijos prezidentai |
| --- |
|  |
| 

Borisas Jelcinas ·
Vladimiras Putinas ·
Dmitrijus Medvedevas ·
Vladimiras Putinas
 |  |

 |